Printre protestatarii din faţa sediului PSD Constanţa s-a aflat în această seară şi un membru social-democrat, nemulţumit de decizia Guvernului de a modifica codurile penale prin ordonanţă de urgenţă.

FOTO Facebook

“Am ieşit la protest pentru că nu sunt de acord cu ce se întâmplă pentru că nu vreau un stat mafiot. Sunt membru PSD, iar dacă în urma acestei ieşiri în stradă voi fi dată afară, nu este niciun fel de problemă. Oricum, dacă nu se va schimba ceva şi lucrurile vor continua aşa îmi voi da demisia pentru că nu cred într-un astfel de partid”, a afirmat Zully Mustafa, citată de News.ro.

Zully Mustafa a criticat în ultimele zile acţiunile PSD, precum şi declaraţiile făcute de Sabrina Nedelcu, căreia PSD Constanţa i-a retras sprijinul.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Ea a devenit consilier local în Medgidia după alegerile de anul trecut, dar a demisionat din funcţie în luna decembrie.